הפחד מגניבת זהויות והונאות כספיות מהווה את הדאגות המובילות של צרכנים ברחבי העולם. כך עולה מתוצאות אינדקס האבטחה של חברת המיחשוב יוניסיס. גניבת זהויות היא פחד האבטחה הראשי בקרב משיבים ב-9 מתוך 14 המדינות שהשתתפו בסקר, בעוד שימוש שלא כהלכה במידע כרטיסי אשראי דורג כפחד הבולט השני בהיקפו ב-12 מתוך 14 המדינות המשתתפות.
אינדקס האבטחה של יוניסיס מציג אינדיקטור חברתי המודד דאגות צרכנים ביחס לארבעה תחומי אבטחה: לאומית, פיננסית, אינטרנט, וביטחון אישי. יוניסיס ביצעה את המחקר הגלובלי הראשון באוגוסט 2007, כחלק של מחקר שנועד לבדוק תחושות צרכנים סביב בעיות אבטחה ב-14 מדינות. במחקר הנוכחי השתתפו 13,296 אנשים, והוא נערך בחודשים מרץ-אפריל 2008.
מנחם בוסטין, מנכ"ל יוניסיס ישראל, אומר כי בהשוואה לשנה שעברה ירד אינדקס האבטחה של יוניסיס ב-3 נקודות ל-134, מה שמייצג רמה מתונה של דאגות כוללות מנושאי אבטחה ברחבי העולם (אינדקס האבטחה של יוניסיס מודד תחושת צרכנים על סקאלה של בין 0 עד 300, כאשר 300 מייצג את הבמה הגבוהה ביותר של חרדה נתפסת).
פחדים מגניבת זהויות, הונאות כספיות היו גם הדאגות העיקריות באוגוסט 2007. בתוך ארבעת התחומים הספציפיים שנחקרו מראות התוצאות העדכניות כי דאגה כללית מאבטחה פיננסית מדורגת בשיעור הגבוה ביותר (143 מתוך 300), ובעקבותיה אבטחה אישית ואבטחה לאומית (138 מתוך 300), ואבטחת האינטרנט (118).
•	בהשוואה לממצאים הגלובליים מ-2007 מראה אינדקס האבטחה הגלובלי של יוניסיס שוב כי דאגת הצרכנים הנה גבוהה ביותר באסיה, במיוחד בהונג קונג (189), סינגפור (176) ומלזיה (164), כמו גם בכלכלה הצומחת של ברזיל (169).
•	תושבי הונג קונג מציינים פחדי אבטחה ברמה הגבוהה יותר של דאגה או קרוב אליה בכל ארבעת התחומים (הציון הכולל של המדינה הנו 189), במיוחד פחד מהפיכה לקרבנות של הונאת כרטיסים בנקאיים (243), עמידה בדרישות פיננסיות בסיסיות (188), והידבקות במגפה (214).
•	פרט לגרמניה, שהנה המדינה האירופאית היחידה בה נרשמה דאגה רבה מנושאי אבטחה, האירופאים בדרך כלל פוחדים פחות מאשר אנשים בשאר העולם, עם תנודות בין דירוג נמוך עד מתון בהתאם למדינה.
•	צרכנים צרפתים הם הפחות מודאגים בעולם – עם פחדים נמוכים ביותר או קרובים אליהם בכל ארבעה התחומים. הציון הכולל של צרפת הנו 76.
והונג קונג (10 נקודות). הירידה הגדולה ביותר בפחד בנושאי אבטחה חלה באוסטרליה (ירידה של 21 נקודות), בריטניה (21 נקודות) וברזיל (19 נקודות).
•	שבע מדינות מביעות פחד משמעותי (מעל דירוג של 150 באינדקס האבטחה של יוניסיס) בנושאי אבטחה לאומית ומגפות, כולל ברזיל (200), מלזיה (192), סינגפור (188) הונג קונג (184), ארה"ב (167), ספרד (166) וגרמניה (163).
•	בהשוואה לאוגוסט 2007, מגזרים של האוכלוסייה בארה"ב והונג קונג מביעים יותר לחץ מעמידה במחויבויות כספיות בסיסיות כמו תשלום חשבונות כרטיסי אשראי ותשלומי משכנתאות.
"הבדלים דרסטיים כאלה בין ארצות ויבשות מוכיחים כי אבטחה הנה נושא מקומי, למרות האיומים הרבים המתפשטים ברחבי גבולות גיאוגרפיים בלי הפליה", אומר מנחם בוסטין, מנכ"ל יוניסיס ישראל. "תפיסות אנשים, דאגותיהם וצרכיהם מושפעים ישירות ע"י נורמות תרבותיות, והאופן בו אבטחה מנוהלת או לא מנוהלת ע"י ממשלות, עסקים, וגורמי השפעה מקומיים מרכזיים אחרים".
בנוסף לחששות המשותפים בעולם ביחס לגניבת זהויות והונאות פיננסיות, אחד הנושאים הבולטים ברחבי כל האזורים הוא אי-דאגה משימוש באינטרנט לקניות, בנקאות ודואר אלקטרוני.
הנתונים מצביעים על כך שדאגה מאבטחת אינטרנט ירדה בהשוואה לתחומים אחרים שנבדקו, כמו הבעיה הקשורה ליציבות פיננסית והגנה מפני הונאות כרטיסי אשראי. עם גרמניה כיוצאת מן הכלל – שם משיבים הביעו רמת דאגה גבוהה מוירוסי מחשב, ספאם והאבטחה של קניות מקוונות – כל מדינה אחרת מציגה רק רמה נמוכה עד מתונה של חששות בנושא אבטחת אינטרנט. מעניין לציין כי בעוד צרכנים ברחבי העולם מביעים בדרך כלל פחות חששות מקניות מקוונות בהשוואה לנושאי אבטחה אחרים, הרי מחקר נלווה של יוניסיס מצביע על שיעור שימוש נמוך בטכנולוגיות כמו טלפון סלולרי עבור ביצוע פעולות כספיות.